กินมาตั้งแต่เด็กๆ ร้านอยู่ฝั่งตรงข้าม ร.ร.พระหฤทัยคอนแวนต์ จนถูกเวนคืนที่ตัดถนนใหม่เลยย้ายมาอยู่ฝั่งตรงข้ามสนามฟุตบอล ท่าเรือในปัจจุบัน เฮ้งชุนเส็ง มีสองร้าน ร้านนี้เป็นร้านของน้องชาย ส่วนอีกร้านของพี่ชายอยู่ฝั่งถนนพระรามสี่ ใกล้ๆ โรงหนังคลองเตยเดิม รสชาติของสองร้านนี้แตกต่างกันพอควรแม้สูตรดั้งเดิมจากบรรพบุรุษจะเป็นแบบเดียวกันก็ตาม

รสชาติน้ำซุปเป็นจุดเด่นที่แตกต่างอย่างมากของร้านนี้ หอมเครื่องยาจีนและเครื่องเทศที่ผ่านการปรับปรุงจนได้กลิ่นและรสเป็นเอกลักษณ์ต่างจากร้านผู้พี่ จึงอย่าแปลกใจที่เห็นปริมาณคนมากินร้านนี้คับคั่งต่างจากร้านพี่ชายชนิดเทียบกันไม่ติด ด้วยความหวานเค็มที่พอเหมาะ ทำให้แทบไม่ต้องปรุงเพิ่มเลยสำหรับคนที่ชอบเนื้อเปื่อยลักษณะนี้ 

สนนราคา พ.ศ.นี้ เริ่มที่ 40.- ขึ้นไปไม่เกิน 60.- มาหลายคนสั่งเป็นหม้อไฟได้อรรถรสในการกินเพิ่มแต่ระวังจะกินมากเกินพอดีเพราะอร่อยจัด!